 *  * 

„Европейски земеделски фонд за развитие на селските райони – Европа инвестира в селските райони”

**ПРОГРАМА ЗА РАЗВИТИЕ НА СЕЛСКИТЕ РАЙОНИ 2014 – 2020 г.**

**Сдружение „МИГ Луковит-Роман”**

**Споразумение за изпълнение на СВОМР №РД50-22/25.03.2019 г.**

**О Б Я В А**

**За прием на проектни предложения към Стратегията за водено от общностите местно развитие на Сдружение „Местна инициативна група Луковит-Роман“, финансирана чрез „Програма за развитие на селските райони 2014 – 2020 г.**

**СДРУЖЕНИЕ „МЕСТНА ИНИЦИАТИВНА ГРУПА ЛУКОВИТ-РОМАН“**

**Открива процедура за подбор на проектни предложения**

**за предОставяне на безвъзмездна финансова помощ**

|  |
| --- |
| **Процедура за подбор на проектни предложения:** **BG06RDNP001-421** **МИГ Луковит-Роман: мярка 19-6.4 „Инвестиции в подкрепа на неземеделски дейности“ от Стратегия за водено от общностите местно развитие на Сдружение "МИГ Луковит-Роман".** |

**1. НАИМЕНОВАНИЕ НА МЯРКАТА ОТ СТРАТЕГИЯТА ЗА ВОМР**

|  |
| --- |
| **19-6.4 „Инвестиции в подкрепа на неземеделски дейности ”от Стратегия за водено от общностите местно развитие на Сдружение "МИГ Луковит-Роман".** |

**2. ДОПУСТИМИ КАНДИДАТИ**

|  |
| --- |
| **Допустими кандидати по настоящата процедура за предоставяне на БФП са:**1. **Земеделски стопани,** които отговарят на следните условия:

 а) да са регистрирани като земеделски стопани съгласно Наредба № 3 от 1999 г. за създаване и поддържане на регистър на земеделските стопани (ДВ, бр. 10 от 1999 г.); б) минималният стандартен производствен обем на земеделското им стопанство е не по-малко от левовата равностойност на 8000 евро.2. **Микропредприятия, регистрирани като еднолични търговци или юридически лица** по Търговския закон, Закона за кооперациите или Закона за вероизповеданията (при определянето на едно предприятие за микропредприятие се следва дефиницията на Препоръка 2003/361/ЕО на Комисията);3. **Физически лица, регистрирани по Закона за занаятите**. |

**3. ДОПУСТИМИ ДЕЙНОСТИ**

|  |
| --- |
| **По настоящите Условия за кандидатстване по мярка 19-6.4 „Инвестиции в подкрепа на неземеделски дейности“ от Стратегията за ВОМР на „МИГ Луковит-Роман“ се предоставя подпомагане за инвестиции в неземеделски дейности, които са насочени към:** 1. Развитие на туризъм (изграждане и обновяване на туристически обекти и развитие на туристически услуги);  2. Производство или продажба на продукти, които не са включени в Приложение 1 от Договора за функциониране на Европейския съюз (независимо от вложените продукти и материали); 3. Развитие на услуги във всички сектори (например: грижи за деца, възрастни хора, хора с увреждания, здравни услуги, счетоводство и одиторски услуги, ветеринарни дейности и услуги базирани на ИТ и др.); 4. Производство на енергия от възобновяеми енергийни източници за собствено потребление; 5. Развитие на занаяти (включително предоставяне на услуги, свързани с участието на посетители в занаятчийски дейности) и други неземеделски дейности. |

**4. ДОПУСТИМИ РАЗХОДИ**

|  |
| --- |
| **Съгласно стратегията за ВОМР на „МИГ Луковит-Роман“, допустими за финансова помощ са материални и нематериални инвестиции, за създаване и развитие на неземеделски дейности, включващи:** а) Изграждане, придобиване или подобренията на недвижимо имущество; б) Закупуване, включително чрез лизинг на нови машини и оборудване до пазарната стойност на активите; в) Нематериални инвестиции: придобиване и създаване на компютърен софтуер и придобиване на патенти, лицензи, авторски права и марки.  г) Общи разходи, свързани с разходите за буква „а“, „б“ и „в“, например хонорари на архитекти, инженери и консултанти, хонорари, свързани с консултации относно екологичната и икономическата устойчивост, включително проучвания за техническа осъществимост. Консултациите се състоят от разработване на бизнес план, включващ предпроектни изследвания и маркетингови стратегии или попълване на анализ-разходи-ползи (финансов анализ), извършване на предпроектни проучвания и окомплектоване на пакета от документи и консултантски услуги, свързани с изпълнението, и отчитане на дейностите по проекта до изплащане на помощта и не следва да надхвърлят 5 на сто от стойността на допустимите разходи. Общо разходите по т. „г“ не могат да надхвърлят 12 % от сумата на разходите по т. „а“, „б“ и „в“.  |

**5. ПЕРИОД ЗА ПРИЕМ И МЯСТО ЗА ПОДАВАНЕ НА ПРОЕКТНИ ПРЕДЛОЖЕНИЯ**

|  |
| --- |
| **Първи краен срок за подаване на проектните предложения:** **20.11.2020 г.17:30 часа.****Втори краен срок за прием на проектни предложения: 10.04.2021 г., 17:30 часа при наличие на неусвоен финансов ресурс след първи краен срок.****Размер на БФП: 1 033 700 (един милион тридесет и три хиляди и седемстотин лева) лева** **Място на подаване на проектни предложения:**Информационна система за управление и наблюдение на средствата от ЕС в периода 2014-2020 г. в България (ИСУН 2020), чрез модула „Е-кандидатстване“ на следния интернет адрес: <https://eumis2020.government.bg>.  |

**6. БЮДЖЕТ НА ПРИЕМА**

|  |  |  |  |  |  |  |
| --- | --- | --- | --- | --- | --- | --- |
|

|  |  |  |
| --- | --- | --- |
| **Общ размер на безвъзмездната финансова помощ**  | **Средства от ЕЗФРСР****(сума/процент)** | **Национално съфинансиране****(сума/процент)** |
| **1 033 700,00 лева** | **(90%) - 930 330,00 лева** | **(10 %) - 103 370,00 лева** |

 |

**7. МИНИМАЛЕН И МАКСИМАЛЕН РАЗМЕР НА ФИНАНСОВАТА ПОМОЩ, ПРЕДОСТАВЯНА ЗА ПРОЕКТ**

|  |  |
| --- | --- |
| **Минимален размер на безвъзмездната финансова помощ** | **Максимален размер на безвъзмездната финансова помощ** |
| **7 500,00 лева****(при интензитет на помощта 75 %)** | **225 000,00 лева****(при интензитет на помощта 75 %)** |
| **500,00 лева****(при интензитет на помощта 5 % за проект за „Развитие на туризъм (изграждане и обновяване на туристически обекти и развитие на туристически услуги)“**  | **15 000,00 лв.****(при интензитет на помощта 5 % за проект за „Развитие на туризъм (изграждане и обновяване на туристически обекти и развитие на туристически услуги)**  |

|  |  |
| --- | --- |
| **Минимален размер на общо допустимите разходи по проект** | **Максимален размер на общо допустимите разходи по проект** |
| **10 000,00 лева**  | **300 000,00 лева** |

**8. КРИТЕРИИ ЗА ИЗБОР НА ПРОЕКТНИ ПРЕДЛОЖЕНИЯ И ТЯХНАТА ТЕЖЕСТ**

|  |
| --- |
| **Постъпилите проектни предложения се оценяват в съответствие със следните критерии за подбор от одобрената СВОМР:** |
| **Критерии за ОЦЕНКА** | **Точки** |
| Проектът предлага нови за населеното място производство, услуга или продукт или е за развитие на занаяти | 10 |
| Проектът предвижда инвестиции за развитие на туризъм и съпътстващи туристически услуги и допринася за привличане на туристи за краткосрочен отдих и разнообразяване на почивката им | 20 |
| Проектът надгражда постигнат/и резултат/и от предишни дейности на кандидата | 10 |
| Проектът е за инвестиции в поне една от следните групи услуги: |  |
| Грижа за деца, възрастни хора, хора с увреждания, здравни услуги, обучение | 5 |
| Свързани с ремонт и поправка на лични вещи, уреди и апарати за домакинствата и бизнеса | 5 |
| Архитектурни и инженерни дейности, счетоводство, деловодство и одиторски услуги, технически услуги, индустриално почистване, ветеринарни дейности и т.н. | 5 |
| ИТ услуги, компютърни и електронни дейности, електронна търговия и др. | 5 |
| Проектът създава заетост и/или осигурява работни места за жени и/или лица над 50 години и/или младежи до 29 години и/или уязвими групи от населението | 10 |
| Проектът е подаден от лице под 40 години или от лице от ромски произход | 10 |
| Резултатите от проекта /услуги или продукти/ обхващат населението на повече от едно населено място | 10 |
| Проектът предвижда производство на продукти | 10 |

**Подпомагат се проектни предложения, получили не по-малко от 30 точки по критериите за оценка.**

**За проектни предложения, които са получили еднакъв брой точки на етап „Техническа и финансова оценка“ и има недостиг на средства за финансирането им, класирането ще се извърши по следния начин: Приоритет ще имат проектните предложения получили по-голям брой точки по критерий „Проектът създава заетост и/или осигурява работни места за жени и/или лица над 50 години и/или младежи до 29 години и/или уязвими групи от населението“. В случай, че проектните предложения имат равен брой точки по посочения критерий, те ще бъдат класирани, съобразно получените точки по критерий „Проектът предлага нови за населеното място производство, услуга или продукт или е за развитие на занаяти“.**

**9. ЛИЦЕ/А ЗА КОНТАКТ И МЯСТО ЗА ДОСТЪП ДО ПОДРОБНА ИНФОРМАЦИЯ**

|  |
| --- |
| При условията на чл. 26, ал. 8 от ЗУСЕСИФ, кандидат в процедурата може да иска разяснения по документите и условията за предоставяне на финансова помощ в срок до три седмици преди изтичането на срока за кандидатстване на следния електронен адрес: office@mig-lr.eu. Разясненията се дават по отношение на условията за кандидатстване, не съдържат становище относно качеството на проектното предложение и са задължителни за всички кандидати. Разясненията се публикуват на електронната страница на МИГ Луковит-Роман и на страницата на ИСУН в срок до две седмици преди изтичането на срока за кандидатстване.Лица за контакт: Надя Иванова; Жасмина Аврамова; Бисерка Николова. е-mail: office@mig-lr.eu Пълният пакет документи за кандидатстване са публикувани на следните интернет адреси:* на сайта на Сдружение „МИГ Луковит-Роман“: <http://mig-lr.eu/>
* на сайта на ИСУН <http://eumis2020.government.bg/> .
 |

**10. НАЧИН ЗА ПОДАВАНЕ НА ПРОЕКТНИ ПРЕДЛОЖЕНИЯ**

|  |
| --- |
| Подаването на проектно предложение по настоящата процедура се извършва по изцяло електронен път, чрез **Информационна система за управление и наблюдение на средствата от ЕС в периода 2014-2020 г. в България (ИСУН 2020),** чрез модула „Е-кандидатстване“ на следния интернет адрес: [https://eumis2020.government.bg](https://eumis2020.government.bg/). |